# Русиньска Вікіпедія

Русиньска Вікіпедія
|  |
| --- |
|  |
| **Вытворено** | 21. януара 2011
 |
| **Чісло статей** | 10 253
 |
| **Чісло едітовань** | 165 106
 |
| **Чісло хоснователїв** | 35 933
 |
| **Чісло адміністраторів** | 1
 |
| **Обще чісло сторінок** | 22 970
 |
| **Чісло файлів** | 87
 |
| **Глубина** | 11.1
 |
| **Головна сторінка** | Головна сторінка
 |
| **Інформація за:** | 9. юнія 2026
 |

**Руси́ньска Вікіпе́дія** є русиньска языкова верзія Вікіпедії – інтернетовой енціклопедії зо слободным обсягом, на котрій творбі як авторы і хоснователї сполупрацують добровольны приспівателї.

Вєдно з остатныма языковыма верзіями фунґує на вікі редакчній сістемі MediaWiki, заложенов надаціёв Wikimedia Foundation, котра є реґістрована подля законів америцького федералного штату Флоріда, США, зо сучасным центром в Сан Френсиску, Каліфорнія.

## Історія

### Вікі-інкубатор (2007–2011)

Історія взнику русиньской Вікіпедії ся зачала в роцї 2007 у рамках проєкту Вікі-інкубатор – проєкту Надації Вікімедія призначеного на тестованя новых языковых секцій і проєктів перед їх офіціалным спущінём. Проєкту быв придїленый тестовый префікс Wp/rue. 30. апріля 2007 была створена перша тестова статя (Курув) в русиньскім языку а 16. новембра того істого року ініціатівна ґрупа редакторів створила головну сторінку в тестовім режімі.

В роках 2007–2009 ся проєкт розвивав барз помалы, а в дакотрых періодах ся майже повно заставив через недостатку актівных хоснователїв. Головна чінность в тім періодї ся зосереджовала на переклад сістемовых повідомлїнь мотору MediaWiki на русиньскый язык і на розвой компютеровой термінолоґії. Єднов з главных барьєр про здобываня новых авторів была абсенція єднотной кодіфікованой нормы русиньского языка, што выкликало діскусії о выберу діалекту і правопису про писаня енціклопедічных статей. 12. апріля 2008 была подана жадость о отворенї секції в паноньско-русиньскім языку. Жадость лежме не выкликала інтереса і наконець была неприята.

Сітуація ся змінила по приходї хоснователя Gazeb в маї 2010, котрый ся актівно пустив до створїня новых статей. Вшыткы но статї были написаны пряшівскым штандартом русиньского языка.

20. марца 2010 была подана жадость о отворїню русиньской секції. Єдночасно на порталї Meta-Wiki перебігала діскусія о жадости о створїню самостатной языковой секції („Requests for new languages/Wikipedia Rusyn“). Приверженцї створїня арґументовали потребу проєкту потребов заховати русиньскый язык і придати приступ к інформаціям носителям, котры не можуть овладати іншы языкы реґіону. Крітіци повказовали на діалекталну роздробленость языка (екзістенція пряшівского, лемківского, паноньского і іншых варіантів) як на фактор, котрый ускладнить адміністрованя і уніфікацію обсягу.

В роцї 2010 указовачі актівіты в тестовім проєктї значно звышыли. 9. септембра 2010 была досягнута граніця 500 статей а 14. октобра чісло статей досягло 1000. Здобытя тых квантітатівных указовачів і створїня стабілного ядра актівных хоснователїв были вырішалныма факторами про схвалїня жадости.

27. октобра 2010 языковый комітет надації Вікімедія прияв рїшіня в інтересах створїня самостатной секції в русиньскім языку (языковый код ISO 639-3 — „rue“). При гласованю проти отворїня секції ся высловили штыри людей (троя з них аж по рїшіню языкового комітету). Вшыткы увели україньскый язык як свій материньскый язык. Офіціалный пересун даных з Вікі-інкубатора на самостатну домену rue.wikipedia.org і спущіня самостатной секції ся одбыло 23. януара 2011. В часї створїня властной домены обсяговала русиньска Вікіпедія приближно 1190 статей.

## Навщівность

| Штаты подля навщівности русиньской Вікіпедії к януару 2026 |
| --- |
|  |  |  |  |  |
|  США |  |  37.0 % |
|  Україна |  | 16.0 % |
|  Сінґапур |  | 2.8 % |
|  Індія |  | 2.8 % |
|  Філіпіны |  | 2.2 % |
|  далшы штаты |  | 39.2 % |
| (0.0013 % з цїлковой навщівности Вікіпедії) |

## Штатістіка

Русиньска верзія к 9. юнія 2026 обсягує 10 253 статї. Є зареґістрованых 35 933 хоснователя, з котрых 1 мать права адміністратора. Цїлкове чісло сторінок в русиньскій Вікіпедії 22 970, чісло управ — 165 106, награтых файлів є 87.

В резултатї низкой актівіты мають статї малый розсяг і глубина проєкту є мала і представлює 11.1 пунктів. Русиньску Вікіпедію навщівує односно мало хоснователїв, кедьже в секції подля общого погляду все хыба велике множство інформацій праві о русинській тематіцї. Велике множство статей, котры суть повинны про кажду Вікіпедію, в русиньскім проєктї іщі не было створено.

2007

* 30. апріля 2007 — проєкт быв заложеный во Вікі-інкубаторї, створена 1 стаття (Курув).
* 16. новембра 2007 — створена Головна сторінка.

2010

* 9. септембра 2010 — 500 статей.
* 14. октобра 2010 — 1000 статей.

2011

* 23. януара 2011 — Вікіпедія была отворена на властнім піддоменї.
* 9. марца 2011 — 2000 статей.

2012

* 26. октобра 2011 — 3000 статей.
* 29. авґуста 2012 — 4000 статей.

2013

* 22. януара 2013 — 5000 статей.
* 12. апріля 2013 — чісло управ пересягло 100 000.

2014

* 13. мая 2014 — 6000 статей.

2016

* 10. новембра 2016 — 5900 статей.

2017

* 31. марца 2017 — 6000 статей.
* 21. юлія 2017 — 6100 статей.

2018

* 10. юнія 2018 — 6546 статей.

2019

* 6. марца 2019 — 7000 статей.

2021

* 27. януара 2021 — 8000 статей.

2022

* 10. авґуста 2022 — 8385 статей.

2023

* 3. януара 2023 — 8525 статей.

2024

* 19. юнія 2024 — 9000 статей.
* 10. юлія 2024 — 9100 статей.
* 15. октобра 2024 — 9500 статей.
* 28. новембра 2024 — 9600 статей.
* 31. децембра 2024 — 9700 статей.

2025

* 20. фебруара 2025 — 9800 статей.
* 24. апріля 2025 — 10 000 статей.

## Поз. тыж

* Вікіпедія:Кроніка русиньской Вікіпедії

## Референції

## Одказы

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| **Славяньскы языковы части Вікіпедії** (статей 8 610 094)
 |
| --- |
|  |  |  |  |  |  |  |  |  |  |
| Російска
 | Польска
 | Україньска
 | Сербска
 | Чеська
 | Сербохорватьска
 | Булгарьска
 | Білоруська (офіціална)
 | Словеньска
 | Хорватьска
 |
| 2 104 639
 | 1 697 996
 | 1 424 126
 | 705 350
 | 593 260
 | 461 651
 | 310 140
 | 264 030
 | 260 054
 | 233 445
 |
|  |  |  |  |  |  |  |  |  |  |
| Словіньска
 | Македоньска
 | Босняцька
 | Білоруська (класічна)
 | Слезьска
 | Вышнёлужіцька
 | Русиньска
 | Кашубска
 | Нижнёлужіцька
 | Старославяньска
 |
| 197 922
 | 162 378
 | 98 294
 | 90 992
 | 60 522
 | 14 254
 | 10 253
 | 5602
 | 3444
 | 1381
 |
|  |
| Русиньска (паноньска)
 |
| 1353
 |

| Цїлкове чісло статей во вшыткых языковых частей Вікіпедії — 67 578 193 |
| --- |

 |

* Русиньска Вікіпедія – Головна сторінка
* Русиньска вікіпедія ся родить во вікі-інкубаторї
* Создана русинская Википедия — Вікіновины русс.
* Requests for new languages/Wikipedia Rusyn